फसलों को नहीं मिला नहरी पानी
क्षेत्रकी ईबीसी नहर से जुड़ें किसानों को नहरी पानी की जरूरत बनी हुई है। नहरी पानी नहीं मिलने से फसलें सूखने कगार पर है अगर दो -तीन दिन में गेहूं की फसल को पानी नहीं मिला तो फसल सूखने लग जायेगी। वहीं अभी श्रीपुरा सीएडी कॉलोनी तक ईबीसी नहर में मात्र पानी का टेला ही रहा है। तो टेल क्षेत्र के किसानों को समय रहते पानी कैसे मिलेगा।
वहीं अधिकारी नहरों में रही काई से पानी का आगे नहीं बढऩा बता कर पल्ला झाड़ रहे है। जबकि एक दो दिन में नहरी पानी नहीं मिला तो फसलें सूखने लग जायेगी। अधिकारियों दे रहे गलत जानकारी:- किसान पप्पुलाल पोसवाल, रामस्वरूप गोस्वामी सुमेरपुरा, दुर्गाशंकर नागर लाखनी ने बताया कि अधिकारियों से नहरी पानी के पूछने पर वह कहते है कि नहर में बीट(नहर में जमा काई)आ गई है। जिस कारण पानी आगे नहीं बढ़ पा रहा है। जब अधिकारियों ने 25 दिन पहले हेड़ क्षेत्र के किसानों को पानी देने के लिए 8 दिन का क्लोजर लिया था तो उसे समय नहरों में जमा बीट क्यों नहीं हटाई इसका खामियाजा टेल क्षेत्र के किसानों को भुगतना पड़ रहा है। वही अधिकारी फतेहपुर फाल पर पानी का गेज सैंतालीस बता रहे है।
जबकि हमने देखा है कि फतेहपुर फाल पर चालीस का गेज ही पानी चल रहा है अगर सैंतालीस से पचपन का गेज लगातार पानी का चले तो आस लगे की टेल क्षेत्र के किसानों को पानी मिले। वहीं किसानों की फसलों को दो-तीन दिन में पानी मिलना चाहिए अगर समय के बाद पानी मिले तो किस काम का। वहीं सुमेर नहर पर मौजूद किसानों ने बताया कि नहर पर सीएडी अधिकारियों की कोई गाड़ी ही गश्त करने नहीं रही तो पानी आगे कैसे बढ़ेगा।
वहीं अधिशाषी अभियंता इटावा देवराज शर्मा ने बताया कि नहर में बीट रही है जिस कारण पानी आगे नहीं बढ़ पा रहा है। पानी को आगे बढाने के लिए हम प्रयास रत है फतेहपुर फाल पर 47 का गेज पानी चल रहा है। मै खुद देखूंगा स्थिति को:- इस बारे मैं पीपल्दा विधायक विद्याशंकर नंदवाना से बात की तो उन्होंने बताया कि टेल क्षेत्र के किसानों को समय पर पानी मिले इसके लिए मैं बराबर से मंत्रीजी के संपर्क मैं हूं। एक दो दिन पहले चीफ इंजीनियर मौका देख चुके है। रविवार से एसी साहब इटावा बैठकर टेल क्षेत्र में पानी पहुंचाने का प्रयास करेंगे। मैं कल खुद इटावा पहुंच रहा हूं, जल्द टेल क्षेत्र के किसानों को पानी पहुंचा दिया जायेगा। खातौली फोटो01 :- खातौली ईसीबी नहर में चल रहा पानी का टेला।
खातौली. नहर में चल रहा पानी।
हालात
hin_Deva hin_Deva hin_Deva hin_Deva hin_Deva bho_Deva kas_Deva